cyanic-selkie/wikianc huggingface dataset:
Ռոբերտ Ճեպեճյան
Ռոբերտ (Ռոպերտ) Ավետիսի Ճեպեճյան, հայ ակնաբույժ, կոկորդաբան, հասարակական գործիչ։ Բժշկական գիտությունների թեկնածու (1970, Երևան)։
Կենսագրություն
1934 թվականին ավարտել է Բեյրութի ամերիկյան համալսարանի բժշկական ֆակուլտետը։ 1935 թվականից ապրել է Հալեպում, ուր 1948 թվականին հիմնել է «ճեպեճյան ակնաբուժարանը», որը 1971 թվականից ակնաբույժների պատրաստման կենտրոն է։ Ռոբերտ Ճեպեճյանը կատարել է աչքի (հատկապես տրախոմա) և կոկորդի հիվանդությունների բուժման ու կանխարգելման աշխատանքներ։ Սիրիայում առաջինն է կիրառել ակնաբուժության ժամանակակից մեթոդները։ 1947 թվականին կատարել է աչքի եղջերապաավասաման վիրահատություն։ Մշակել է կոպերն անշարժացնելու նոր եղանակ դիթիլինով, առաջարկել ակնագնդի մեջ թափանցած երկաթի բեկորները հանող մագնիս և ակնաբուժական մի շարք գործիքներ։ 1948 թվականին հիմնել է Աչազրկության կանխարգելման սիրիական ընկերությունը, որի նախաձեռնությամբ 1955 թվականին Հալեպում բացվել է կույրերի առաջին դպրոցը։ 1968-1970 թվականներին ղեկավարել է ՀԲԸՄ Սիրիայի մասնաճյուղը, 1968 թվականին ստեղծել ՀԲԸՄ «Մատենագիտական հանձնախումբ»։ Հրատարակել է ցեղասպանությանը և փախստականներին նվիրված նյութեր, ալբոմներ։
Նկարչություն
Զբաղվել է նաև նկարչությամբ, ունեցել է մի շարք ցուցահանդեսներ։ 1955 թվականին Զարեհ Գաբլանի հետ հիմնել է «Մարտիրոս Սարյան» նկարչական ակադեմիան։ Ճեպեճյանի նախաձեռնությամբ Հայաստան են տեղափոխվել նկարիչներ Արմիսի և Ժիրայր Օրագյան ի որոշ գործիր, բազմաթիվ ձեռագրեր, հնատիպ գրքեր, հայկական ժանյակների հավաքածու և այլն ։
Յուրի Սարգսյան (մարզիչ)
Ակումբային կարիերա
Ակումբային կարիերան սկսել է 1968 թվականին Ալմալիկական «Մետալուրգում»։ 1970 թվականին տեղափոխվել է Տերմեզայի «Ավտոմոբիլիստ», իսկ 1974 թվականին խաղացել է տերմեզական «Սպարտակի» կազմում։ 1975 թվականին տեղափոխվել է Ֆերգրանական «Նեֆտյաչի»։ 1978 թվականին ունեցել է հնարավորություն 1 տարի խաղալու «Շախրիխանեցի» կազմում, հետո հետ է վերադարձել «Նեֆտյանիկ», որտեղ խաղացել է մինչև իր կարիերայի վերջը։ Սարգսյանն իր պրոֆեսիոնալ կարիերան ավարտել է 1982 թվականին ։
Մարզչական կարիերա
1985 թվականին ավարտել է մարզչական դպրոցը և ստացել է մարզչի վկայական ։
1987 թվականին Սարգսյանը գլխավորել է Ֆերգանսկի Նեֆտյանիկը։ 1987-1989 թվականներին նրա գլխավորությամբ ակումբը 7-րդ մրցաշրջանում հաղթել է ԽՍՀՄ 2-րդ առաջնությունը  ։
1990 թվականին դարձել է Ուզբեկստանի վաստակավոր մարզիչ ։
ԽՍՀՄ-ի փլուզումից հետո ակտիվացավ Ուզբեկստանի ֆուտբոլի առաջնությունը։ Ակումբը վերանվանվեց «Նեֆտչի» և միանգամից դարձավ Ուզբեկստանի առաջնության առաջատար ակումբներից մեկը։ Եթե նախորդ առաջնությունում նրա գլխավոր մրցակիցը Տաշքենդի «Պահտակորոմ» ակումբն էր, հիմա արդեն այդ ակումբը նրա մրցակիցը չէր կարող համարվել, հիմա արդեն այդ ակումբը նրա մրցակիցը չէր կարող համարվել  ։
1987 թվականից մինչև 2013 թվականը նա եղել է «Նեֆտչի» ակումբի անփոխարինելի մարզիչը։ Յուրի Սարգսյանի գլխավորությամբ «Նեֆտչին» 5 անգամ դարձել է Ուզբեկստանի առաջնության հաղթող և 2 անգամ Ուզբեկստանի գավաթակիր ։ 9 անգամ «Նեֆտչին» դարձել է առաջնության արծաթե մեդալակիր։
Իր ակտիվ գործունեության համար Յուրի Սարգսյանը 1997 թվականին պարգևատրվել է Դուստլիկի անվան մրցանակով ։ Յուրի Սարգսյանը համարվում է ամենատիտղոսակիր մարզիչը Ուզբեկստանի առաջնությունում։ Նա հինգ անգամ ճանաչվել է պետության լավագույն մարզիչը։
2013 թվականի մայիսին Սարգսյանը արդեն տարիքով մեծ էր։ Նա արդեն չէր կարողանում ակումբը լավ մարզել, իսկ ակումբին տիտղոսներ էին անհրաժեշտ, այդ պատճառով ակումբը հրաժեշտ տվեց Սարգսյանին ։
2014 թվականին հրավիրվել է Տաշքենդի «Բունեդկորը», որտեղ դարձավ գլխավոր մարզչի օգնական։
Ընտանիք
Ամուսնացած է, ունի երկու երեխա ։
Արտաքին հղումներ
Կատեգորիա:Հայ ֆուտբոլիստներ Կատեգորիա:Հայ ֆուտբոլային մարզիչներ Կատեգորիա:Ֆուտբոլային մարզիչներ այբբենական կարգով Կատեգորիա:Ֆուտբոլի հարձակվողներ
Տենգինկա
Բնակչությունը
1897 թվականին գյուղն ուներ 458 բնակիչ, որից 239 տղամարդ և 219 կին` միայն հայեր։ 1905 թվականին գյուղն ուներ 69 տուն։ 1913 թվականին` 76 ընտանիք և 434 բնակիչ, որից 236 տղամարդ և 198 կին։ 1920 թվականին գյուղն ուներ 127 տուն (այրվել է 9 տուն) և 744 բնակիչ, որից 372 տղամարդ, 372 կին և 282 երեխա` մեծ մասամբ հայեր (70%) և ռուսներ։ 1925 թվականին կար 117 տուն և 640 բնակիչ, որից 330 տղամարդ և 310 կին։
Պատմությունը
Գյուղը հիմնադրել են Սամսունից եկած համշենահայերը` 1859-1864 թվականներին և անվանել Շափշուղո ։ Գյուղի գերեզմանոցի մոտ պահպանվել է կիսավեր հայկական չգործող եկեղեցի։ 2003 թվականին կառուցվել է նոր հայկական եկեղեցի (Սուրբ Վերափոխման տաճար)։
Գյուղի մոտակայքի լեռներում կան ջրվեժներ, որոնք զբոսաշրջիկների սիրած վայրերից են։
Արտաքին հղումներ
Կատեգորիա:Կրասնոդարի երկրամասի գյուղական բնակավայրեր Կատեգորիա:Կրասնոդարի երկրամասի Տուապսեի շրջանի բնակավայրեր Կատեգորիա:Ռուսաստանի հայաբնակ գյուղեր Կատեգորիա:1864 թվականին հիմնադրված բնակավայրեր
Անսահման սեր (ֆիլմ, 2017)
Անսահման սեր (Sonsuz Aşk), թուրքական սիրային մելոդրամա, որի պրեմիերան տեղի է ունեցել 2017 թվականի մարտի 24-ին Ստամբուլում։ Գլխավոր դերերում հանդես են գալիս Ֆահրիյե Էվջենը և Մուրատ Յըլդըրըմը։ Ֆիլմը նկարահանել է «Taff Pictures»-ը։ Ֆիլմի ռեժիսորն է Ահմեդ Քաթըքսըզ, սցենարիստը՝ Դենիզ Աքչայ Քաթըքսըզ, իսկ երգերի հեղինակը հայտնի կոմպոզիտոր Թոյգար Իշըքլըն ։
Սցենար
Զեյնեփը մաքրուհի է, ով աշխատում է հայտնի բժիշկ Ջանի տանը։ Տանը վարձը վճարած չլինելու պատճառով, նա ստիպված էր մնալ իր գործատուի տանը, քանի դեռ նա գտնվում էր գործուղման։ Սակայն պատահաբար հայտնվում է Ջանը և տեսնում Զեյնեփին։ Ջանը ասում է Զեյնեփին, որ կների նրան, եթե մեկ երեկո լինի իր ուղեկցուհին՝ հիվանդանոցի տարեդարձին նվիրված երեկոյի ժամանակ։ Արդյունքում սկսվում է սիրո մի մեծ պատմություն։ Սակայն Զեյնեփը գաղտնիք ունի, որ փորձում է թաքցնել Ջանից։
Արտաքին հղումներ
Կատեգորիա:Թուրքական ֆիլմեր Կատեգորիա:Թուրքիայում նկարահանված ֆիլմեր Կատեգորիա:2010-ականների ռոմանտիկ դրամա ֆիլմեր Կատեգորիա:2017 դրամա ֆիլմեր
6 Foot 7 Foot
«6 Foot 7 Foot» ՝ Լիլ Ուեյնի Tha Carter IV իններորդ ալբոմի սինգլն է։ Այն ITunes-ում պաշտոնապես թողարկվել է 2010 թվականի դեկտեմբերի 16-ին ։
Երաժշտական տեսահոլովակ
2011 թվականի հունվարի 20-ին Լիլ Ուեյնը հայտարարել է, որ սինգլի տեսահոլովակը կլինի գարնանը։ Rap-Up բեռնման լուսանկարում Lil Wayne պատկերով մի բռնցքամարտիկ։ Տեսահոլովակի պրեմիերան, որը տեղի է ունեցել MTV-ում 2011 թվականի մարտի 3-ին և BET’s 106 & Парк -ում 2011 թվականի մարտի 4-ին։ Տեսահոլովակի ռեժիսորը  Hype Williams է ։
Չարտեր
Illegal chart entered Billboardrapsongs2|2
Ծանոթագրություններ
Կատեգորիա:Սինգլներ այբբենական կարգով Կատեգորիա:Երգեր այբբենական կարգով Կատեգորիա:2011 սինգլներ Կատեգորիա:2010 սինգլներ Կատեգորիա:Հիփ հոփ Կատեգորիա:2010 երգեր
Բեգլերբեգի
Բեգլերբեգի բեյլերբեյ [բեգերի բեգ (թուրք. բեգտեր)], զինվորական տիտղոս։ Զորապետ, հրամանատար իմաստով գործածել են Ռումի սելջուկները, իլխանյանները, Եգիպտոսի մամլուքները, օսմանյան թուրքերը։ Թուրքիայում Բեգլերբեգիները իրենց ենթակա նահանգներում՝ բեգլերբեգություններում, սուլթանի փոխանորդներն էին՝ վարչական ու զինվորական արտակարգ լիազորություններով և բաժին ունեին այդ նահանգների «պետական հողերից»։ Նրանք կրել են նաև «փաշա» տիտղոսը։ 18-րդ դարի կուսակալներին հատուկ Բեգլերբեգի անվանման հետ օգտագործվել է «վալի» անունը, որը հետզհետե փոխարինել է նրան։ Բոգլթրբեգի Սեֆևյան Պարսկաստանում եղել է սահմանամերձ կուսակալությունների կառավարիչների տիտղոս։ Պարսկաստանում կային 13 բեգլերբեգություններ, այդ թվում՝ Չուխուր-Սաադինը (Երևան)։
Կատեգորիա:Թուրքերեն բառեր և արտահայտություններ Կատեգորիա:Օսմանյան կայսրության կառավարություն Կատեգորիա:Օսմանյան կայսրության քաղաքականություն Կատեգորիա:Թուրքիայի պատմություն Կատեգորիա:Ազգային և էթնիկ առաջնորդման կոչումներ Կատեգորիա:Օսմանյան տիտղոսներ Կատեգորիա:Իրանի տիտղոսներ
Էնթոնի Հիգինս
Էնթոնի Հիգինս (անգլ. Anthony Higgins, ), իռլանդական ծագմամբ բրիտանացի դերասան։
Կենսագրություն և գործունեություն
Էնթոնի Հիգինսը ծնվել է Հարավային Իռլանդիայից գաղթածների ընտանիքում, ովքեր եկել են Անգլիա նախքան Երկրորդ Համաշխարհային պատերազմը։ Էնթոնը սկսել է խաղալ դպրոցական թատրոնում, 1967 թվականին, Բիրմինգհեմում թատերական կրթությունը ավարտելուց հետո արդեն բարձրանում է մեծ և պրոֆեսիոնալ բեմ։ Դերասանի առաջին հաջողությունը լինում է «Զբոսանք սիրո և մահի հետ»(1969), «Դրակուլայի արյան համը» (1970) և «Վամպիրների կրկես» ֆիլմերից հետո։ Իր կարիերայի վաղ շրջանում դերասանը ֆիլմերում մշտապես հանդես է եկել Կորլան ազգանվամբ։ Հիգինսը իր՝ լուրջ դրամատիկ դերասանի որակը դրսևորում է «Հերետիկոս Ֆլավիան»(1974) և այլ ֆիլմերում։ Հեռուստատեսությունում և Շեքսպիրյան թագավորական թատրոնում երկար ժամանակ աշխատելուց հետո հրավիրվում է Հոլիվուդ՝ «Ինդիանա Ջոնս։ Կորուսյալ տապանը որոնելիս» ֆիլմում ոչ մեծ դեր մարմնավորելու համար։ 1982 թվականին հայտնի բրիտանացի ռեժիսոր Փիթեր Գրինուեիը Էնթոնիին տալիս է գլխավոր դեր՝ իր լավագույն ֆիլմերից մեկի՝ «Նկարչի պայմանագիր» ֆիլմի մեջ, որը դառնում է դերասանի աստղային ֆիլմերից մեկը արվեստի ոճի մեջ։ 1980 թվականին Էնթոնին նկարահանվում է մի քանի ֆիլմերում և հեռուստասերիալներում, որոնցից է օրինակ «Ժանյակ» (1984—1985) ֆիլմը։
Էնթոնի Հիգինսը խաղացել է Շերլոկ Հոլմս և պրոֆեսոր Մորիարտի՝ իր բազմաժանր տասնամյա գործունեության ընթացքում («Երիտասարդ Շերլոկ Հոլմս»(1985))։
Հավելյալ տեղեկատվություն
2000 թվականին Էնթոնի Հիգինսը ստեղծում և ներկայացնում է իր սեփական ֆիլմը՝ «Blood Count», որը ցուցոդրվում է մի քանի եվրոպական կինոփառատոններում։
Հղումներ
Կատեգորիա:Անգլիացի դերասաններ Կատեգորիա:Անգլիացի երաժիշտներ Կատեգորիա:Անգլիացի կինոդերասաններ Կատեգորիա:Թատրոնի դերասաններ Կատեգորիա:Հեռուստատեսային դերասաններ
Օմար Էլդարով (քանդակագործ)
Կենսագրություն
Օմար Էլդարովը ծնվել է 1927 թվականի դեկտեմբերի 21-ին, Դաղստանի Ինքնավար Հանրապետության Դերբենդ քաղաքում ։ Ադրբեջանի պետական նկարչության ակադեմիայի քանդակագործության բաժինը ավարտելուց հետո, Օմար Էլդարովը շարունակում է ուսումը Լենինգրադի քանդակագործության և ճարտարապետության ինստիտուտի քանդակագործության ֆակուլտետում։ Օմար Էլդարովը 1946 թվականից մի քանի մրցույթների մասնակից է եղել։ Նա մի քանի քանդակների հեղինակն է. Նաթավանի, Ֆիզուլիի, Հուսեյն Ջավիդի արձանները, Հեյդար Ալիևի, Ուզեիր Հաջիբեկովի, Սաթթար Բախլուլզադեի, Զիյա Բունիյաթովի գերեզման-հուշարձանները և այլ հուշարձաններ ։ 1958-1968 թվականներին դարձել է Նկարիչների միության անդամ։
Ծանոթագրություններ
Կատեգորիա:Ադրբեջանցի նկարիչներ Կատեգորիա:Ադրբեջանցի ծաղրանկարիչներ Կատեգորիա:Ադրբեջանցի քանդակագործներ Կատեգորիա:ԽՍՀՄ Պետական մրցանակի դափնեկիրներ Կատեգորիա:Աշխատանքային կարմիր դրոշի շքանշանի ասպետներ Կատեգորիա:Ռեպինի անվան ինստիտուտի շրջանավարտներ
Ազիմ Ազիմզադեի տուն-թանգարան
Ազիմ Ազիմզադեի տուն-թանգարան (Əzim Əzimzadənin ev-muzeyi), տուն-թանգարան, որտեղ ապրել է Ադրբեջանի նկարչության դպրոցի նշանավոր ներկայացուցիչներից մեկը, ադրբեջանցի խորհրդային նկարիչ (1927), Արվեստի վաստակավոր գործիչ, Ադրբեջանի ԽՍՀ աշխատանքային հերոս (1927), Ադրբեջանի ծաղրանկարի հիմնադիր Ազիմ Ազիմզադեն 1906-1943 թվականներին  ։
Պատմություն
1968 թվականին որոշում կայացվեց ստեղծել Ազիմ Ազիմզադեի տուն-թանգարան։ Ազիմ Ազիմզադեի տուն-թանգարանը ստեղծվել է 1968 թվականին Բաքվում։ Թանգարանը գտնվում է Դիլարա Ալիևա 157 փողոցում ։ Ազիմ Ազիմզադեի տուն-թանգարանը ստեղծվել է մի փոքրիկ բնակարանում, որտեղ նկարիչը ապրել է իր կյանքի մեծ մասը։ Ժամանակի ընթացքում հին տունը դարձել է ոչ պիտանի։ Թանգարանը վերակազմակերպվել է Ադրբեջանի Հանրապետության մշակույթի նախարարության կողմից։
Ցուցահանդես
Թանգարանի հիմնադրամում պահվում է նկարչի 2000 ցուցանմուշ։ Ա. Ազիմզադեի տուն-թանգարանի ցուցադրությունը բաղկացած է 6 սենյակներից։ Թանգարանում նկարչի ստեղծագործությունները ներկայացված են 4 ոճով.
Ծանոթագրություններ
Կատեգորիա:Բաքվի թանգարաններ Կատեգորիա:Տուն-թանգարաններ Ադրբեջանում Կատեգորիա:1968 հիմնադրումներ Ադրբեջանում
Էնդի Ալո
Էնդի Ալո, Andy Allo, կամերունյան ծագումով ամերիկացի երգչուհի, երգահան, կիթառահար, դերասանուհի ։
Էնդի Ալոն ճանաչում է ձեռք բերել հատկապես The Game ֆիլմաշարի կատակերգական և դրամատիկական տեսարաններում ցուցադրած տպավորիչ դերասանական խաղով, Attack of the Show! թոք շոուին իր ուշագրավ մասնակցությամբ , Jimmy Kimmel Live! թոք շոուում իր երաժշտական հիշարժան կատարումներով , ինչպես նաև՝ արդեն իսկ թողարկած երաժշտական երեք ալբոմներով՝ Unfresh, Superconductor և Hello (ի դեպ, Hello ալբոմը թողարկվել է PledgeMusic-ի ֆինանսավորմամբ) ։
Կենսագրություն
Էնդի Ալոն ծնվել է 1989 թվականի հունվարի 13-ին, Կամերունի հյուսիսարևմտյան Բամենդա տարածաշրջանում։ Ընտանիքում հինգ երեխաներից կրտսերն էր։ Երաժշտության նկատմամբ հետաքրքրություն ու հակում դրսևորել է դեռ վաղ հասակից. ընդամենը յոթ տարեկան էր, երբ մայրն սկսեց նրան դաշնամուրի դասեր տալ, նվագել սովորեցնել։ Էնդին հաճախել է Բամենդայի PNEU դպրոցը։ 2000 թվականին, երբ ընդամենը տասնմեկ տարեկան էր, քրոջ՝ Սյուզանի հետ մեկնել է Ամերիկայի Միացյալ Նահանգներ՝ Կալիֆորնիա նահանգի մայրաքաղաք Սակրամենտո քաղաքը։ Նրա՝ ծնունդով կալիֆորնիացի մայրը՝ Սյուն, քրոնիկական հոգնածության համախտանիշի պատճառով որոշ ժամանակ անց ստիպված էր վերադառնալ Կամերուն, Բայց Էնդին հոր՝ բնապահպան Էնդրյու Ալոյի խնամքի ներքո մնացել է ԱՄՆ-ում, ուսումը շարունակել Սակրամենտոյում գտնվող Արդենի միջին դպրոցում։ 2006 թվականին նա ավարտել է Սակրամենտոյի El Camino Fundamental High School ավագ դպրոցը, ապա հաճախել Հյուսիսային Սակրամենտո կոմսության American River Community քոլեջը։ Այդ ժամանակաշրջանում Էնդին հիմնել է իր երաժշտախումբը՝ Allo and the Traffic Jam-ը, որը դեպքից դեպք ելույթներով հանդես էր գալիս Սակրամենտոյի 22-րդ և J փողոցների անկյունում։ Ալոյի առաջին սոլո համերգը տեղի է ունեցել 2008 թվականին, Սակրամենտոյի գործարար թաղամասի Fox & Goose Public House-ի բացման երեկոյի ժամանակ։ Հաջորդ տարում նա թողարկել է իր առաջին ալբոմը՝ UnFresh-ը, որը պարունակում էր նրա հորինած տասներկու երգերը։ Ընդ որում՝ ալբոմի առաջին սինգլը՝ "Dreamland"-ը, կատարում է ռեփեր Բլուն։
Ալոյի հեղինակությունն ու համբավը՝ որպես տաղանդավոր երաժիշտի, տարեցտարի աճում էին, և 2011 թվականին նա ընդգրկվեց ամերիկացի հայտնի երաժիշտ Փրինսի The New Power Generation երաժշտախմբում՝ իբրև երգիչ ու կիթառահար ։ Համերգային շրջագայությունների ժամանակ համագործակցելով Փրինսի հետ՝ նա գրեց երեք երգ՝ "Superconductor"-ը, "The Calm"-ը և "Long Gone"-ը։ Դրանք հետագայում ընդգրկվեցին Superconductor ալբոմում, որը թողարկվեց 2012 թվականի նոյեմբերի 20-ին՝ որպես Amazon.com-ի Soul and R&B շարքի ձայնագրություններից առաջինը Ֆրանսիայում, Մեծ Բրիտանիայում և ԱՄՆ-ում։ Այդ ալբոմում ընդգրկված որոշ ստեղծագործություններ կատարում են ճանաչված երաժիշտներ Մասեո Փարքերը և Թրոմբոն Շորթին։
2014 թվականի հոկտեմբերին Ալոն թողարկեց իր "Tongue Tied" սինգլը, իսկ 2015 թվականի ապրիլին՝ PledgeMusic-ի ֆինանսավորմամբ՝ Hello ալբոմը։ Այդ նույն տարում, համագործակցելով Փրինսի հետ, մասնակցեց  Oui Can Luv խորագիրը կրող նախագծի ավարտական փուլի աշխատանքներին ։
2017 թվականին, Ռուբի Ռոուզի հետ մեկտեղ, Էնդի Ալոն հանդես եկավ Pitch Perfect 3 կինոնկարում՝ կատարելով Evermoist անվանումով երաժշտախմբի անդամ Սերենիթիի դերը։
Արտաքին հղումներ
Կատեգորիա:Կամերունցի երգչուհիներ Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացի երգչուհիներ Կատեգորիա:Ամերիկացի երգահաններ Կատեգորիա:Ամերիկացի կիթառահարներ Կատեգորիա:Ամերիկացի մոդելներ Կատեգորիա:20-րդ դարի ամերիկացի երգչուհիներ Կատեգորիա:21-րդ դարի ամերիկացի դերասանուհիներ Կատեգորիա:21-րդ դարի ամերիկացի երգիչներ Կատեգորիա:21-րդ դարի երգիչներ Կատեգորիա:20-րդ դարի ամերիկացի դերասանուհիներ Կատեգորիա:Ամերիկացի երաժիշտներ
Let It Go (երգ, Ջեյմս Բեյ)
Տեսահոլովակը
Let It Go երգի տեսահոլովակը Յութուբում հայտնվել է 2015 թվականի մարտի 23-ին, 4։18 տևողությամբ ։
Երգացանկ
Թվային ներբեռնում
Խաչատուր Աբովյանի անվան հայկական պետական մանկավարժական համալսարանի գիտական գրադարան
Խաչատուր Աբովյանի անվան հայկական պետական մանկավարժական համալսարանի գիտական գրադարան, համալսարանական գրադարան, որը գտնվում է Երևանում, Խաչատուր Աբովյանի անվան հայկական պետական մանկավարժական համալսարան ի շենքում։
Գրադարանի պատմություն
Խաչատուր Աբովյանի անվան հայկական պետական մանկավարժական համալսարանի գիտական գրադարանը հիմնադրվել է 1922 թվականին` 190 կտոր գրականության ֆոնդով։ Հանրային գրադարանից (հետագայում` Ալ. Մյասնիկյանի անվան, ներկայումս` ՀՀ ազգային գրադարան) և Երևանի պետական համալսարան ից նորաստեղծ գրադարանին տրամադրվել է շուրջ 4000 օրինակ գիրք ։
Առաջին գրադարանապետ Մուշեղ Գասպարյանի ջանքերով Սուրբ Էջմիածնի Մատենադարանից բերվել է ևս 1000 օրինակ հայագիտական և պատմագիտական գրականություն։ Նա գործուղվել է Մոսկվա, հանդիպել Ն. Կ. Կրուպսկայային և խնդրել գրադարանը մտցնել պարբերաբար տպագիր արտադրանքի իրավունք ստացողների ցանկի մեջ։ 1937-1939 թվականներին գրադարանը մտցվել է գրադարանների այդ ցուցակի մեջ, ստացել անվճար և վճարովի պարտադիր օրինակներ Մոսկվայի և Երևանի գրապալատների միջոցով։
Առաջին գրադարանապետին փոխարինել են տնօրեններ, Մոսկվայի կուլտուրայի ինստիտուտի գրադարանային ֆակուլտետի շրջանավարտ Դուխիկ Մովսիսյանը (մինչև 1961 թվականը, նրա օրոք գրքային ֆոնդը հասել է 134.000-ի), ՀԽՍՀ վաստակավոր գրադարանավար Ադրինե Աբելյանը (1961-1995 թվականներին), Տիգրան Հովհաննիսյանը (1995-2009 թվականներին)։ 2009 թվականի նոյեմբերի 2-ի հրամանով գրադարանի տնօրեն է նշանակվել մատենագետ, պատմաբան, մշակութաբան, լրագրող Տիգրան Պետրոսյանցը ։ 2009 թվականի դեկտեմբերի 16-ի հրամանով նա ընդգրկվել է Համալսարանի գիտական խորհրդի կազմում։
Գրադարանային գործունեություն
Խաչատուր Աբովյանի անվան մանկավարժական համալսարանի գիտական գրադարանն աշխատում և զարգանում է համալսարանի ռազմավարությանը զուգահեռ։ Գիտական գրադարանը ապահովում է կրթական և գիտական գործընթացները, գրադարանային ֆոնդերի ձևավորումը՝ համալսարանի պրոֆիլին համապատասխան, հղումային մատենագիտական ապարատների և տվյալների բազաների կազմակերպում, և տեղեկատվական սպասարկում։ Գիտական գրադարանի կառուցվածքային ստորաբաժանումներն են՝ սպասարկման բաժինը և ընթերցասրահերի բաժինը։
Ընթերցասրահները տեղակայված են ֆակուլտետներում ըստ գիտության ճյուղերի՝ հումանիտար, բնագիտամաթեմատիկական, բանասիրական, պատմական գրականության։ Այստեղ տեղադրված ու համացանցին միացված են 46 վերջին սերնդի համակարգիչներ, առկա են տեսալսողական սարքեր և տեխնիկական այլ միջոցներ։ Աշխատում են նաև լսարան ընթերցասրահներ մատենագիտության, լրատվության, թանգարանագիտության, երաժշտական ֆակուլտետներում, ինչպես նաև «Սփյուռք» գիտաուսումնական կենտրոնում, Պուշկինի անվան ռուսաց լեզվի լսարանում, համալսարանի դպրոցում։ Գրադարանի ընթերցասրահներում աշխատում են ոչ միայն ուսանողներ, այլ պրոֆեսորադասախոսական կազմի ներկայացուցիչներ, այլ բուհի ուսանողներ, ասպիրանտներ, դրսեկ ընթերցող քաղաքացիներ։ Գիտական գրադարանը, մատուցելով ավանդական ծառայություններ, պատրաստել է սեփական էլեկտրոնային շտեմարան, որի գաղափարի իրագործմանը հաշվի են առնվել օգտվողների պահանջները։ Այն բաղկացած է 110 դաշտից։ Ընդհանուր առմամբ դրանցում ընդգրկված են ավելի քան 12000 միավոր էլեկտրոնային գրքեր։ Գրադարանի գրքային ֆոնդը ներկայում կազմում է 510.000 օրինակ։ Գրականությունը հիմնականում դասագրքեր են, ձեռնարկներ, ուսումնամեթոդական գրականություն։ Գրադարանը ընթերցողներին ապահովում է պարբերական մամուլով և գիտատեսական ամսագրերով։ Գրադարանում պահվում են դոկտորական և թեկնածուական ատենախոսություններ՝ մանկավարժության և հոգեբանության թեմաներով։ Ընթերցողները կարող են օգտվել նաև տարբեր գիտությունների գծով սեղմագրերից։ Գրադարանն ունի 25 հնատիպ (24 հայերեն, 1 ռուսերեն), ավելի քան 5000 հազվագյուտ գրքեր, այդ թվում մանկավարժության և հոգեբանության վերաբերյալ նախախորհրդային գրքեր ռուսերեն լեզվով, նախախորհրդային հայկական ամսագրեր։
Ծանոթագրություններ
Կատեգորիա:Երևանի գրադարաններ Կատեգորիա:ՀՊՄՀ
Արշակ Բրուտյան
Արշակ Հովհաննեսի Բրուտյան, հայ երաժիշտ, մանկավարժ, երգահավաք, խմբավար, նկարիչ։
Գեղանկարիչ Գևորգ Բրուտյանի հայրը։
Կենսագրություն
1876 թվականին ավարտել է Ղփչաղ գյուղի Հառիճի ընկերության ժառանգավորաց դպրոցը, 1882 թվականին՝ Էջմիածնի Գևորգյան ճեմարանը, իբրև նկարիչ՝ 1903 թվականին կատարելագործվել Սանկտ Պետերբուրգի գեղարվեստի ակադեմիայում։ Բրուտյանը դասավանդել է Ալեքսանդրապոլի դպրոցներում, 1895 թվականին հավաքել է ժողովրդական երգեր (շուրջ 500)։ Ձայնագրել և գրառել է աշուղական, հոգևոր երգեր, ստեղծել և ղեկավարել երգչախմբեր։ Հնարավոր կորստից փրկել է Ջիվանու, Խայաթի և ուրիշ աշուղների երգերը ։
Հիշատակ
Բրուտյանի անունով է կոչվում Գյումրիի թիվ 4 երաժշտական դպրոցը ։
Ռաֆա Սիլվա
Ռաֆա Սիլվա (Rafa Silva, ), պորտուգալացի պրոֆեսիոնալ ֆուտբոլիստ։ Ներկայումս հանդես է գալիս Բենֆիկայի և Պորտուգալիայի ազգային հավաքականի կազմում։ Խաղում է վինգերի դիրքում ։
Ֆեյրենսե
Պրոֆեսիոնալ ֆուտբոլիստի կարիերան Սիլվան սկսել է Ֆեյրենսեում։ Իր պրոֆեսիոնալ դեբյուտը նշեց 2012 թվականի հուլիսի 29-ին՝ Պորտուգալիայի լիգայի գավաթի Պենաֆիելի դեմ խաղում ։ Առաջին հանդիպումը առաջնությունում անցկացրեց օգոստոսի 11-ին՝ Բելենենսիշի դեմ խաղում ։ Իր առաջին գոլը պրոֆեսիոնալ կարիերայում խփեց սեպտեմբերի 23-ին՝ Պենաֆիելի դեմ խաղում ։ 2013 թվականի ապրիլի 28-ին նա դուբլ ձևակերպեց Ֆրեամունդեի դեմ խաղում ։ Իր առաջին մրցաշրջանում Սիլվան անցկացրեց 47 հանդիպում՝ դառնալով 11 գոլի հեղինակ։
Բրագա
2013 թվականի հունիսին Սիլվան 5 տարվա պայմանագիր կնքեց Բրագայի հետ ։ Իր դեբյուտը ակումբի կազմում նշեց օգոստոսի 26-ին՝ Բելենենսիշի դեմ խաղում ։ Իր առաջին գոլը խփեց նոյեմբերի 10-ին՝ դուբլ ձևակերպելով Պորտուգալիայի գավաթի Օլյանենսիի դեմ խաղում ։ Իր առաջին գոլը Պորտուգալիայի առաջնությունում Սիլվան խփեց նոյեմբերի 29-ին՝ կրկին Օլյանենսիի դեմ խաղում ։ 2014 թվականի հունվարի 10-ին նա 2 գոլային փոխանցոմ տվեց Վիտորիա Գիմարայնշի դեմ խաղում ։ Փետրվարի 9-ին՝ Ժիլ Վիսենտեի դեմ խաղում պորտուգալացին դարձավ 2 գոլի և 1 գոլային փոխանցման հեղինակ՝ օգնելով Բրագային հաղթել 4-1 հաշվով ։ Իր առաջին մրցաշրջանում Սիլվան անցկացրեց 32 հանդիպում բոլոր մրցաշարերում՝ դառնալով 8 գոլի և 3 գոլային փոխանցման հեղինակ ։
2014 թվականի նոյեմբերի 29-ին՝ Պենաֆիելի դեմ խաղում Սիլվան դարձավ գոլի և գոլային փոխանցման հեղինակ՝ օգնելով իր թիմին հաղթել 6-1 հաշվով ։ Դեկտեմբերի 22-ին պորտուգալացին գոլ խփեց Պասուշ դե Ֆերեյրայի դեմ խաղում, իսկ հանդիպումն ավարտվեց 3-0 հաշվով ։ 2015 թվականի մայիսի 31-ին նա գոլի հեղինակ դարձավ Պորտուգալիայի գավաթի եզրափակչում՝ Սպորտինգ Լիսաբոնի դեմ խաղում, սակայն հանդիպումն ավարտվեց 2-2 հաշվով, և Բրագան պարտվեց հետխաղյա 11-մետրանոցների հարվածաշարում ։ 2014-15 մրցաշրջանում Սիլվան անցկացրեց 43 հանդիպում՝ դառնալով 5 գոլի և 6 գոլային փոխանցման հեղինակ ։
Իր առաջին հանդիպումը եվրոպական առաջնություններում Սիլվան անցկացրեց 2015 թվականի սեպտեմբերի 17-ին՝ Եվրոպայի Լիգայի Սլովան Լիբերեցի դեմ խաղում՝ այս խաղում դառնալով գոլի հեղինակ և հաղթանակ պարգևելով Բրագային ։ Հոկտեմբերի 31-ին՝ Բելենենսիշի դեմ խաղում նա դարձավ գոլի և գոլային փոխանցման հեղինակ՝ օգնելով իր թիմին հաղթել 4-0 հաշվով ։ 2016 թվականի ապրիլի 29-ին Սիլվան դուբլ ձևակերպեց Վիտորիա Սետուբալի դեմ խաղում ։ Մայիսի 22-ին նա խաղադաշտ դուրս եկավ Պորտուգալիայի գավաթի եզրափակչի Պորտուի դեմ խաղում ՝ օգնելով իր թիմին հաղթել հետխաղյա 11-մետրանոցների հարվածաշարում և նվաճել գավաթը ։ 2015-16 մրցաշրջանում Սիլվան դարձավ 12 գոլի և 8 գոլային փոխանցման հեղինակ անցկացրած 50 խաղերում ։
Բենֆիկա
2016 թվականի սեպտեմբերի 1-ին Սիլվան 16 միլիոն եվրոյի դիմաց տեղափոխվեց Բենֆիկա ։ Ակումբը նրա հետ կնքեց 5 տարվա պայմանագիր ՝ սահմանելով 60 միլիոն եվրո հրաժարագին ։ Իր դեբյուտը Բենֆիկայի կազմում նշեց սեպտեմբերի 9-ին՝ Արոկայի դեմ խաղում ։ Առաջին հանդիպումը Չեմպիոնների Լիգայում անցկացրեց նոյեմբերի 23-ին՝ փոխարինելով Ֆրանկո Սերվիին Բեշիկթաշի դեմ խաղում ։ Իր առաջին գոլը խփեց 2017 թվականի հունվարի 22-ին՝ Տոնդելայի դեմ խաղում ։ Մայիսի 28-ին պորտուգալացին փոխարինեց Ֆրանկո Սերվիին Պորտուգալիայի գավաթի եզրափակչի Վիտորիա Գիմարայնշի դեմ խաղում ՝ օգնելով Բենֆիկային հաղթել 2-1 հաշվով և նվաճել գավաթը։ Իր առաջին մրցաշրջանում Սիլվան անցկացրեց 21 հանդիպում առաջնությունում՝ դառնալով 2 գոլի և 6 գոլային փոխանցման հեղինակ ։
Միջազգային կարիերա
Սիլվան ներկայացրել է Պորտուգալիան մինչև 20 և մինչև 21 տարեկանների երիտասարդական հավաքականներում։ Մ21 հավաքականի կազմում նա մասնակցեց 2015 թվականի Եվրոպայի առաջնությանը՝ անցկացնելով 2 հանդիպում, իսկ Պորտուգալիան մրցաշարի եզրափակչում հետխաղյա 11-մետրանոցների հարվածաշարում պարտվեց Շվեդիային ։
Ակումբային վիճակագրություն
2018 թվականի օգոստոսի 18-ի դրությամբ
Միջազգային վիճակագրություն
2018 թվականի օգոստոսի 18-ի դրությամբ
Ակումբային
Բրագա
Բենֆիկա
Միջազգային
Պորտուգալիա
Արտաքին հղումներ
Կատեգորիա:Ֆուտբոլի կիսապաշտպաններ Կատեգորիա:Պորտուգալացի ֆուտբոլիստներ Կատեգորիա:Պորտուգալիայի հավաքականի ֆուտբոլիստներ Կատեգորիա:Ֆեյրենսեի ֆուտբոլիստներ Կատեգորիա:Բրագայի ֆուտբոլիստներ Կատեգորիա:Բենֆիկայի ֆուտբոլիստներ Կատեգորիա:Ֆուտբոլի Եվրոպայի չեմպիոններ Կատեգորիա:ՈՒԵՖԱ Եվրո 2016-ի ֆուտբոլիստներ Կատեգորիա:ՈՒԵՖԱ Եվրո 2020-ի ֆուտբոլիստներ
Lil Yachty
Մայլս Փարքս ՄաքՔոլում (Miles Parks McCollum; ), առավել հայտնի է որպես Lil Yachty, ամերիկացի ռեփեր, երգիչ և երգերի հեղինակ։ Yachty-ն առաջին անգամ ուշադրության է արժանացել 2015 թվականի օգոստոսին՝ «One Night» և «Minnesota» սինգլներով իր «Summer Songs» մինի ալբոմից   ։ Նա թողարկել է իր առաջին միքսթեյփը՝ «Lil Boat»-ը, 2016 թվականի մարտին։ 2016 թվականի հունիսի 10-ին Yachty-ն հայտարարել է, որ համատեղ ձեռնարկության պայմանագիր է կնքել Quality Control Music, Capitol Records և Motown Records լեյբլների հետ ։ Նրա միքսթեյփերը՝  «Lil Boat»-ը և «Summer Songs 2»-ն թողարկվել են 2016 թվականին, իսկ նրա «Teenage Emotions» դեբյուտային ստուդիական ալբոմը՝ 2017 թվականին։ Նրա երկրորդ ստուդիական ալբոմը՝ «Lil Boat 2»-ը, թողարկվել է 2018 թվականի մարտի 9-ին։ Lil Yachty-ի երրորդ ալբոմը՝ «Nuthin' 2 Prove»-ը, թողարկվել է 2018 թվականի հոկտեմբերի 19-ին։ Նրա չորրորդ ստուդիական ալբոմը՝ «Lil Boat 3»-ը, պետք է թողարկվի 2020 թվականին։
Վաղ կյանք
ՄաքՔոլումը ծնվել է Ջորջիա նահանգի Մեյբլթոն տեղանքում ։ 2015 թվականին նա վերցրել է «Yachty» բեմական կեղծանունը և տեղափոխվել իր հայրենի քաղաքից՝ Ատլանտայից, Նյու Յորք՝ իր կարիերան զարգացնելու համար։ Նա ապրում էր իր ընկերոջ հետ և համացանցում ծանոթանում էր օնլայն փողոցային նորաձևության անձերի հետ, ինչի համար նա ստեղծել է սեթական ինստագրամյան էջը ։ Նա աշխատում էր ՄաքԴոնալդսում ։
2015-2017․ «One Night», Lil Boat և Teenage Emotions
Yachty-ն առաջին անգամ հռչակ է ստացել 2015 թվականի դեկտեմբերին, երբ նրա «One Night» երգի SoundCloud-ի տարբերակն օգտագործվել է լայնորեն տարածված կատակերգական հոլովակում ։
2016 թվականի փետրվարին Yachty-ն դեբյուտել է որպես Քանյե Ուեսթի Yeezy Season 3 նորաձևության գծի մոդել՝ Մեդիսոն Սքուեր Գարդենում ։ Yachty-ի դեբյուտային միքսթեյփը՝ «Lil Boat»-ը, թողարկվել է 2016 թվականի մարտին ։
2016 թվականի ապրիլին Yachty-ն համագործակցել է DRAM-ի հետ «Broccoli» հիթ երգում, որը զբաղեցրել է Billboard Hot 100 հիթ-շքերթի 5-րդ հորիզոնականը ։ Նա նաև մասնակցել է Chance the Rapper-ի «Coloring Book» միքսթեյփում, որը թողարկվել է 2016 թվականի մայիսին ։ 2016 թվականի հունիսի 10-ին նա հայտարարել է, որ համատեղ ձեռնարկության պայմանագիր է կնքել Quality Control Music, Capitol Records և Motown Records լեյբլների հետ ։ Yachty շ-ն թողարկել է իր երկրորդ միքսթեյփը՝ «Summer Songs 2»-ը, 2016 թվականի հուլիսին ։
2017 թվականի մայիսի 26-ին Lil Yachty-ն թողարկել է իր դեբյուտային ստուդիական ալբոմը՝ «Teenage Emotions»-ը։ Այն ներառել է Migos-ի, Դիպլոյի, Evander Griiim-ի, Grace-ի, Ստեֆլոն Դոնի և YG-ի մասնակցությունը ։ Ալբոմի հետ մեկտեղ թողարկվել են նաև երեք գովազդային սինգլներ։ Առաջին գովազդային սինգլը՝ «Harley»-ն, որի պրոդյուսերը K Swisha-ն է, թողարկվել է 2017 թվականի ապրիլի 14-ին  ։ Երկրորդ գովազդային սինգլը՝ «Bring It Back»-ը, որի պրոդյուսերը Free School-ն է, թողարկվել է 2017 թվականի մայիսի 4-ին  ։ Երրորդ գովազդային սինգլը՝ «X Men»-ը, որի պրոդյուսերներն են 30 Roc-ը և Tillie-ն, և որին մասնակցել է ամերիկացի ռեփեր Evander Griiim-ը, թողարկվել է 2017 թվականի մայիսի 18-ին  ։ Yachty-ն մասնակցել է Creek Boyz-ի «With My Team»-ի ռեմիքսին, որը թողարկվել է 2017 թվականի դեկտեմբերի 15-ին ։
2018-այժմ․ Lil Boat 2, Nuthin' 2 Prove և A-Team
Lil Yachty-ն հայտարարել է 2018 թվականի փետրվարի 20-ին, որ նրա ալբոմը՝ «Lil Boat 2»-ը, պետք է թողարկվի 2018 թվականի մարտի 9-ին ։ Ավելի վաղ՝ 2018 թվականի հունվարի 21-ին, հայտարարվել էր, որ Lil Yachty-ն և Takeoff-ը համագործակցել են ալբոմում, որը դեռ չի թողարկվել ։
Նա մասնակցել է Ocean Park Standoff-ի «If You Were Mine» սինգլին, որը թողարկվել է 2018 թվականի ապրիլի 27-ին ։ Նա միացել է FaZe Clan-ին 2018 թվականի դեկտեմբերին՝ որպես «FaZe Boat» ։
2020 թվականի փետրվարի 8-ին Lil Yachty-ն թողարկել է A-Team անվանմամբ համագործակցական նախագիծ՝ ռեփերներ Lil Keed-ի ու Lil Gotit-ի, և պրոդյուսեր Zaytoven-ի հետ։ Ալբոմը 10 թրեքեր է ներառել, և դրանից առաջ թողարկվել են «Accomplishments» (Lil Yachty, Lil Keed և Zaytoven), «A-Team (You Ain't Safe)» (Lil Yachty, Lil Keed և Zaytoven), «Drip Jacker» (շLil Yachty, Lil Keed և Zaytoven) և «Hightop Shoes» (Lil Yachty, Lil Keed և Zaytoven) սինգլները ։ 2020 թվականի մարտի 9-ին Lil Yachty-ն թողարկել է «Lil Boat 3»-ի առաջնային սինգլը՝ «Oprah's Bank Account»-ը, որին մասնակցել են Դրեյքը և DaBaby-ն ։
Երաժշտական ոճ
Lil Yachty-ն անվանել է իր ոճը «բաբլգամ թրեպ» ։ Նրա երգերը ներառում են Mario Bros-ի, Չարլի Բրաունի և Daoko-ի երգերի սեմփլները  ։ Նրա ընկերը՝ TheGoodPerry-ն, ներառվել է նրա երգերի արտադրությանը ։ Yachty-ի երաժշտական ոճը նաև նկարագրվում է որպես մամբլ ռեփ ։
Անձնական կյանք
Yachty-ն հաճախել է Ալաբամայի Պետական Համալսարանը, սակայն լքել է այն երաժշտական կարիերա սկսելու համար ։
2016 թվականի CNN-ի հետ հարցազրույցի ժամանակ Yachty-ն աջակցություն է հայտնել Բեռնի Սանդերսին 2016 թվականի ԱՄՆ-ի նախագահական ընտրություններին և գնահատել է Սանդերսի աշխատանքը քաղաքացիների իրավունքների շարժման մեջ ։
Yachty-ն՝ ԼեԲրոն Ջեյմսի հետ միասին, մասնակցել է Սփրայթի գովազդին, որտեղ նա դաշնամուր էր նվագում քարանձավում ։ Lil Yachty-ին ընտրել են որպես Nautica-ի և Urban Outfitters-ի հավաքածուի պաշտոնական դեմք ։ Yachty-ն նաև հայտնվել է Target-ի համար Կարլի Ռեյ Ջեպսենի «It Takes Two» տեսահոլովակում ։
2018 թվականին Yachty-ն աշխատել է Դոնի Օսմոնդի հետ՝ Chef Boyardee ընկերության «Start the Par-dee» երգի ստեղծման համար ։
Պրատա Սաննիտա
Պրատա Սաննիտա  (Prata Sannita), քաղաք Իտալիայի Կամպանիա մարզի Կազերտա գավառում։
Lil Yachty
Արտաքին հղումներ
Կատեգորիա:Ռեփերներ Կատեգորիա:Ամերիկացի ռեփերներ Կատեգորիա:Հիփ հոփ երգեր ըստ ազգության Կատեգորիա:Հիփ հոփ երաժիշտներ Կատեգորիա:Հիփ հոփ գործիչներ Կատեգորիա:Ամերիկացի հիփ հոփ երգիչներ Կատեգորիա:Ամերիկացի հիփ հոփ երաժիշտներ Կատեգորիա:Ամերիկացի երաժշտական պրոդյուսերներ Կատեգորիա:Երաժշտական պրոդյուսերներ Կատեգորիա:Հնչյունավորողներ Կատեգորիա:Ամերիկացի մոդելներ Կատեգորիա:Մոդելներ այբբենական կարգով Կատեգորիա:Ամերիկացի դերասաններ Կատեգորիա:Ամերիկացի հեռուստատեսային դերասաններ Կատեգորիա:21-րդ դարի ամերիկացի երգիչներ Կատեգորիա:Բեմական կեղծանուններ
Պրատա Սաննիտա
Բնակչությունը կազմում է 1699 մարդ։ Բնակչության խտություն կազմում է 81 մարդ/կմ²։ Զբաղեցնում է 21 կմ² մակերես տարածք։ Փոստային ինդեքս՝ 81010, հեռախոսային կոդ՝ 0823։
Կատեգորիա:Իտալիայի բնակավայրեր
Քնջութ
Բազմոստ (Sésamum), յուղատու, միամյա բույսերի ցեղ է, որը պատկանում է քնջութազգիների ընտանիքին (Pedaliaceae).։
Աճում է արևադարձային և բարեխառն գոտու տաք շրջաններում։ Բազմոստն ունի ուղղաձիգ ցողուն, որն ունի 80-150 սմ բարձրություն, տերևները շատ բարակ են, ինչպես նաև երկարավուն, իսկ ծաղիկները լինում են սպիտակ կամ վարդամանուշակագույն։
Սերմերը տեղավորված են տուփիկների մեջ։ Բույսի վրա լինում է 80-120, իսկ առանձին տեսակների վրա անգամ 800 տուփիկ։ Տուփիկի երկարությունը 3 սմ է։ Տուփիկի մեջ հասունանում է 70-80 սերմ, որն ունի շագանակագույն, սև, դեղին կամ սպիտակ գույն։
Բազմոստը ջերմասեր բույս է, -3 °C ջերմաստիճանում ցրտահարվում է։ Աճման լավագույն ջերմաստիճանը համարվում է 22-25 °C։ Վեգետացիայի շրջանում այն 4-6 անգամ ջրվում է։ Քնջութը մշակվում է սերմեր ստանալու համար։ Նրա սերմերը պարունակում են 48-65% յուղ, մինչև 24 % սպիտակուց և 14% անազոտ նյութեր։ Բազմոստի յուղը ոսկեդեղնավուն է և չունի հոտ։
Բազմոստի յուղով են պատրաստում ընտիր տեսակի ձկնեղենի պահածոներ։ Քնջութի յուղը նաև մեծ կիրառություն ունի նաև օճառի, մարգարինի, պատճենահանող թղթերի և տուշերի արտադրության, բժշկության մեջ։ Սերմերի տաք և սառը մամլման միջոցով յուղը անջատելուց հետո, մնացորդը՝ քուսպը պարունակում է 8% յուղ և 40% սպիտակուց։ Քուսպին խառնում են ցորենի ալյուր և օգտագործում այն, հրուշակեղենի արտադրության մեջ։ Քնջութը՝ մարդուն հայտնի է հնագույն ժամանակներից, որոնց սերմերը հայտնաբերվել են եգիպտական փարավոնների դամբարաններում։ Քնջութը մեր թվարկությունից առաջ մշակվել է Եգիպտոսում, Ասորեստանում, Հայաստանում, Միջագետքում, Փոքր Ասիայում, Հնդկաստանում։ Ըստ որոշ գիտնականների քնջութի հայրենիքը Աֆրիկան է։ Ըստ Պավել Ժուկովսկու, երկրորդ համաշխարհային պատերազմի նախօրյակին քնջութի ցանքատարածությունը ամբողջ աշխարհում կազմում էր 2365 հազար հա։
Խորհրդային երկրներում քնջութի մշակման գլխավոր շրջաններն են Միջին Ասիան, Ղազախստանը, ինչպես նաև Ուկրաինայի հարավային շրջանները։
Հեղափոխական իրադրություն
Մարքսիստական եզրաբանությունում հեղափոխական իրադրություն է կոչվում հեղափոխության հավանականության մասին վկայող քաղաքական իրավիճակը։ Տվյալ հայեցակարգն առաջին անգամ ներկայացրել է Վլադիմիր Լենինն իր «Հեղափոխական պրոլետարիատի մայովկա» (Маёвка революционного пролетариата) աշխատության մեջ Հոդվածում նկարագրված էին հեղափոխական իրադրության երկու նախապայմանպայմաններ, որոնք հետագայում համառոտ շարադրվեցին հետևյալ կերպ․ «ստորին խավերը չեն ուզում, իսկ վերիններ չեն կարող հին ձևով ապրել»։ Հետագա աշխատություններում Լենինը մտցրեց երրորդ պայմանը` «աշխատավոր զանգվածների բարձր քաղաքական ակտիվություն, նրանց պատրաստակամություն հեղափոխական գործողություններին»։
1. երբ «վերնախավերը» չեն կարողանում հին ձևով կառավարել, առաջանում է տիրող դասակարգի քաղաքականության ճգնաժամ, որի հետևանքով պոռթկում են ճնշված դասակարգերի դժգոհությունն ու վրդովմունքը։ Հեղափոխության համար սովորաբար բավական չէ միայն «ստորին խավերի չուզելը», այլև պահանջվում է, որպեսզի, «վերին խավերն էլ չկարողանան» ապրել առաջվա պես։
2. Երբ ավելի է սաստկանում ճնշված դասակարգերի կարիքն ու թշվառությունը։
3. Նշանակալիորեն բարձրանում է մասսաների քաղաքական ակտիվությունը, մասսաներ, որոնք փոթորկահույզ ժամանակներում ճգնաժամի ողջ իրադրությամբ առաջ են քաշվում ինքնուրույն պատմականանների միջև։ Այս բոլորը վկայում են, որ երկիրը գտնվում է համազգային ճգնաժամի վիճակում, որ կոնֆլիկտ է առաջացել արտադրողական ուժերի և արտադրական հարաբերությունների միջև։ Սակայն, օբյեկտիվ պայմանների հասունացումը կարող է վերածվել հեղափոխության, եթե դրան միանա սուբյեկտիվ գործոնը՝ հեղափոխական դասակարգի ունակությունն ու պատրաստակամությունը տիրապետող դասակարգերից իշխանությունը խլելու, պատմական վերափոխումներ կատարելու։
Ծանոթագրություններ
Կատեգորիա:Հեղափոխություն Կատեգորիա:Մարքսիզմ Կատեգորիա:Հեղափոխություններ
Ռոզ ալ-Յուսուֆ
Ֆաթմա ալ-Յուսուֆ (فاطمة اليوسف, նաև հայտնի է որպես Ռոզ ալ Յուսուֆ,  ), եգիպտացի դերասանուհի և լրագրող ։
Արաբական մարդկային զարգացման զեկույց 2005։ Արաբական աշխարհում կանանց վերելքի մասին (The Arab Human Development Report 2005: Towards the Rise of Women in the Arab World) աշխատանքում նա նկարագրվել է որպես «բեմի ռահվիրա և ամենաառաջին դերասանուհիներից մեկը» ։ 1925 թվականին Ռոզ ալ-Յուսուֆը հիմնադրել է «Ռոզ ալ-Յուսուֆ» ամսագիրը ։ Արաբական մարդկային զարգացման զեկույց 2005-ում ասվում է, որ նա «նա եղել է եզակի կին իր ժամանակում» ։ Նա ասել է. «Ես ինքս եմ ստեղծել այս կնոջը» ։
Անձնական կյանք
Ֆաթմա ալ-Յուսուֆը ծնվել է 1898 թվականին Լիբանանում՝ թուրքական արմատներ ունեցող ընտանիքում։ Նրա որդին Իհսան Աբդել Քուդուսն է ։
Ռոզ ալ-Յուսուֆը մահացել է 1958 թվականի ապրիլի 10-ին Կահիրեում։
Գրականություն
Կատեգորիա:Եգիպտացի դերասանուհիներ Կատեգորիա:Եգիպտացի լրագրողներ Կատեգորիա:20-րդ դարի լրագրողներ
Ռյոց
Ռյոց (Rötz), կոմունա Գերմանիայում, Բավարիա երկրամասում։
Գտնվում է Վերին Պֆալց վարչական շրջանի ենթակայության ներքո։ Կոմունան գտնվում է Կամ շրջանում։ Բնակչությունը կազմում է 3498 մարդ, տարածքը՝ 66,68 կմ² (2010 թվականի դեկտեմբերի 31-ի տվյալներով)։ Պաշտոնական կոդը՝ 09 3 72 154։
Արտաքին հղումներ
Կատեգորիա:Գերմանիայի բնակավայրեր
Սուրյան (բժիշկ)
'''Գ. Սուրյան''', հայ բժիշկ։
Կենսագրություն
Բժշկական կրթություն է ունեցել և բժիշկ աշխատել։ 1912-1915 թվականներին բնակվել է Կոստանդնուպոլսում և բժիշկ աշխատել։
1914 թվականին, Առաջին համաշխարհային պատերազմի ժամանակ զորակոչվել է օսմանյան բանակ և զինվորական բժիշկ ծառայել։
Կարսի ռազմաճակատում փախել է բանակից, անցել ռուսական կողմը և գնացել Կարս։ 1919 թվականին Կարսի ձորի 3-րդ հայկական որբանոցի բժիշկ է աշխատել։
Աղբյուրներ
Կատեգորիա:Հայ բժիշկներ Կատեգորիա:1920 մահեր Կատեգորիա:Հոկտեմբերի 30 մահեր Կատեգորիա:Առաջին համաշխարհային պատերազմի մասնակիցներ Կատեգորիա:Հայոց ցեղասպանության զոհեր
Հեղափոխական դեմոկրատիա
Հեղափոխական դեմոկրատիա, ժողովրդավարության գաղափարական հոսանք, որը ենթադրում է զանգվածային հեղափոխության միջոցով սոցիալապես արդար հասարակության ստեղծումը։
Հայ իրականության մեջ հեղափոխական-դեմոկրատական հոսանքը հանդես եկավ և ձևավորվեց XIX դարի կեսին, ներքին և արտաքին կեղեքիչների դեմ հայ ժողովրդի մղած սոցիալական և ազգային-ազատագրական պայքարի պայմաններում։ XIX դ. 50-60-ական թվականներին հայ հասարակական մտքի ամենախոշոր և կենտրոնական դեմքը հեղափոխական-դեմոկրատական ուղղության հիմնադիր Միքայել Նալբանդյանն էր։ Արևմտահայ դեմոկրատիայի ներկայացուցիչներն էին Ս. Ոսկանյանը, Հ. Սվաճյանը, Ս. Թագվորյանը և ուրիշներ։ 1850-1860-ական թվականներին դեմոկրատական և լուսավորական շարժումը հայ ժողովրդի քաղաքական և գաղափարական հասունության արտահայտությունն էր, այն մեծ դեր կատարեց հայ ազատագրական պայքարի, հասարակական մտքի ու մշակույթի հետագա զարգացման գործում։
Կատեգորիա:Ժողովրդավարություն
Լևալլուա Պերե
Լևալլուա Պերե (Levallois-Perret), քաղաք և համայնք ֆրանսիական Օ Դե Սեն դեպարտամենտում, Նանտեր շրջանում, երկու կանտոնների վարչական կենտրոնն է։
Աշխարհագրական դիրք
Լևալլուա Պերե գտնվում է Փարիզի հյուսիսարևմտյան սահմանին։ Գտնվում է Սեն գետի ափին։
Պատմություն
Նախքան ֆրանսիական հեղափոխությունը, քաղաքում պահպանվել էր մի գյուղ՝ Վիլ, և մի տնամերձ հողատարածք՝ Կուրսել (Լա Պլանշետ)։ Այնուհետև քաղաքը բաժանվեց Կլիշ և Նյոյի սիուր Սեն քաղաքների միջև։ 1822 թվականին Ժան Ժակ Պեռեն կառուցեց մի ավան, անվանելով Շանպերե (Պոլե Պերե)։ Նրա օրինակին հետևեց 1845 թվականի հաջորդ տանուտերը, քաղաքն անվանեց Լևալլուա։ 19-րդ դարի 60-ական թվականներին բնակավայրը միավորվեց, իսկ 1866 թվականին Ֆրանսիայի կայսր Նապոլեն III-րդը անվանեց Լևալլուա Պերե։
Քաղաքը դարձավ Ֆրանսիայի արդյունաբերության կենտրոններից մեկը։ Այստեղ են գտնվում Clément-Bayard, Delage, Chapron և Citroën շտաբները։
Մինչը 20-րդ դարը զարգացել է կոսմետիկ արդյունաբերությունը։
Առավել հայտնի է Գրան Ժատ քաղաքը Սեն գետի մոտ, որտեղ ֆրանսիացի իմպրեսիոնիստները գրել են իրենց ստեղծագործությունները։
Տնտեսություն և արդյունաբերություն
Գրեթե բոլոր ոլորտներում արտացոլվում է զինանշանը։
Սպորտ
«Լևալլուա» ֆուտբոլային ակումբը Ֆրանսիայի լավագույն մարզական ակումբներից է, 14500 անդամով։ Այս ակումբից են այնպիսի հայտնի մարդիկ, ինչպիսիք են՝ Թեդի Ռիները, սուսերամարտիկ Գոտե Գրումեն, ձյուդոիստ Ժևրիզ Էմանը։ Այստեղ է սկսել իր ֆուտբոլային կարիերան Դիդե Դրոգբան։
Արտաքին հղումներ
Կատեգորիա:1867 թվականին հիմնադրված բնակավայրեր
Սոնիա Ֆառե Ֆիդալգո
Սոնիա Ֆառե Ֆիդալգո (Sònia Farré Fidalgo, ), իսպանացի պետական և քաղաքական գործիչ, մասնագիտությամբ՝ ուսուցիչ, Իսպանիայի 12-րդ գումարման պատգամավորական ժողովի անդամ։
Կենսագրություն
Սոնիա Ֆառե Ֆիդալգոն ծնվել է 1976 թվականի հունվարի 3-ին Իսպանիայի Օսպիտալետ դե Լյոբրեգատ քաղաքում։ Եղել է Կատալոնիայի գիտությունների ազգային ակադեմիայի բանասիրական գիտությունների դոկտոր։ Նախկինում աշխատել է միջնակարգ դպրոցում, որպես կատալաներեն լեզվի մասնագետ։
1989 թվականից ի վեր զբաղվել է կամավորական գործունեությամբ և ապա՝ քաղաքականությամբ ։
Ծանոթագրություններ
Կատեգորիա:Իսպանիայի կորտեսի պատգամավորներ Կատեգորիա:Իսպանիայի կին քաղաքական գործիչներ Կատեգորիա:Իսպանիայի պետական գործիչներ Կատեգորիա:Իսպանացի մանկավարժներ
Յունի Գոլդման
Կենսագրություն
Յունի Գոլդմանը ծնվել է 1925 թվականին Կիևում։ Տասնութ տարեկանից Յունի Գոլդմանը ծառայել է Խորհրդային բանակի շարքերում ավելի քան 35 տարի` ծառայությունն ավարտելով գնդապետի կոչումով։ Մասնակցել է Հայրենական Մեծ պատերազմին ռմբակոծչա- հակատանկային գնդի կազմում, մասնակցելով Ուկրաինայում, Մոլդովայում, Ռումինիայում, Ավստրիայում և Չեխոսլովակիայում մղվող մարտերին։ Պատերազմից հետո Յունի Գոլդմանը ավարտել է Չիտայի մանկավարժական ինստիտուտի (այժմ` Ն. Գ. Չերնիշևսկու անվան Անդրբայկալյան պետական մանկավարժական ինստիտուտ) գրականության ֆակուլտետը։ Ծառայել է Անդրբայկալյան և Հյուսիսկովկասյան ռազմական օկրուգի հեռավոր կայազորներում։ «Մարտական պահակետում» և «Կարմիր դրոշ» (այժմ` «Ռուսաստանի հարավի ռազմական տեղեկատու») թերթերի խմբագրություններում դեռևս հիշում են նրան։ Գրողը մահացել է 2000 թվականին։ Թաղված է Դոնի Ռոստովի Հյուսիսային գերեզմանատանը։
Ստեղծագործական ուղի
Յունի Գոլդմանի առաջին բանաստեղծությունները հրապարակվել են ռազմական հրատարակչություններում։ 1955 թվականին Չիտայում լույս է տեսնում նրա բանաստեղծությունների առաջին ժողովածուն «Ստուգում» վերնագրով։ Հետագա տարիներին լույս են տեսել Չիտայում, Մոսկվայում, Իրկուտսկում նրա բանաստեղծական գրքերը «Ծածկագիր», «Հրացանները դրված են», «Մադյարի ծանծաղուտը», «Փետրվարի լավագույն օրը», «Բարև»։ 1974 թվականին Կոմի հրատարակչությունը լույս ընծայեց փաստագրական ակնարկ «Կրակը իր վրա»։
Յունի Գոլդմանի ստեղծագործություններում հիմնական տեղ է գրավում ռազմա հայրենասիրական թեման և Խորհրդային զինված ուժերի ինտերնացիոնալ սխրագործությունների թեման։ Գոլդմանի բանաստեղծությունները հրապարակվում են «Կոմսոմոլսկայա պրավդա», «Խորհրդային Ռուսաստան», «Կարմիր աստղ», «Գրական Ռուսաստան», «Պրավդա», «Իզվեստիա», թերթերում, «Մոսկվա», «Խորհրդային զինվոր», «Հեռավոր Արևելք», «Բայկալ», «Կրոկոդիլ» ամսագրերում, «Անգարա», «Անդրբայկալ»,«Բայկալ», «Դոն» ալմանախներում, տարբեր խաղացանկային ժողովածուներում։ 70 – 80-ական թվականներին Ռոստովի հրատարակչությունում լույս ընծայվեցին Յունի Գոլդմանի երիտասարդ ընթերցողին նվիրված արձակ գրքերը` «Կանչ», «Հաղթանակ», «Ապրիր, Գրիշա» խորհրդային բանակի երիտասարդ մարտիկի, ուրախ և մեծահոգի մարդու մասին, «Չհայտարարված պատերազմի բեկորները» Խալխին Գոլի մարտերի մասին, խորհրդային և մոնղոլ ժողովուրդների բարեկամության մասին «Տագնապներ» բանաստեղծությունների ժողովածուն։
Յու. Ս. Գոլդմանին շնորհվել են մարզային մրցանակաբաշխության դափնեկրի կոչումներ։
Ստեղծագործություններ
Ընտրված հրատարակություններ
Վիպակներ, պատմվածքներ, ակնարկներ
Արտաքին հղումներ
Կատեգորիա:Ռուս գրողներ Կատեգորիա:Ռուս բանաստեղծներ Կատեգորիա:Ռուս լրագրողներ Կատեգորիա:ԽՍՀՄ գրողների միության անդամներ Կատեգորիա:Ռուսաստանի գրողների միության անդամներ Կատեգորիա:Գրողներ այբբենական կարգով Կատեգորիա:Բանաստեղծներ այբբենական կարգով
Գելդերսհայմ
Գելդերսհայմ (Geldersheim), համայնք Գերմանիայում՝ Բավարիա երկրամասի Շվանդորֆ շրջանում։
Ենթարկվում է Ստորին Ֆրանկոնիայի վարչական շրջանին։ Բնակչությունը 2010 թվականի դեկտեմբերի 31-ի տվյալներով կազմում է 2471 մարդ ։ Զբաղեցնում է՝ 15,33 կմ² տարածք։ Պաշտոնական կոդ 09 6 78 132։
Դրեսենկա
Աշխարհագրություն
Գետաբերանը տեղակայված է Ժիզդրա գետի ձախ ափին 105 կմ հեռավորության վրա։ Գետի երկարությունը 15 կմ է, ավազանի տարածքը 38,3 կմ2։ Դրեսենկայի ակունքը գտնվում է Կրիուշա գյուղում։ Հոսում է հարավում։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, ջրատնտեսային տեղամասը՝ Օկա, ենթաավազանը՝ Օկի և Մոկշի գետերն են։ Գետի գետային ավազանը՝ Օկա։
Արտաքին հղումներ
Կատեգորիա:Ռուսաստանի գետեր
I Can't Get Enough
I Can't Get Enough, անգլերեն և իսպաներեն երգ, որի ձայնագրողներն են ամերիկացի պրոդյուսեր Բենի Բլանկոն, պուերտոռիկացի պրոդյուսեր Թայնին, ամերիկացի երգչուհի Սելենա Գոմեսը և կոլումբիացի երգիչ Ջեյ Բալվինը։ Թողարկվել է որպես սինգլ 2019 թվականի փետրվարի 28-ին ։ Ռադիոյով թողարկվել է 2019 թվականի մարտի 12-ին ։ Երգի հեղինակներն են Թայնին, Բլանկոն, Գոմեսը, Բալվինը, Քրիստինա Չիլուիզան, Ջեյ Կորտեսը և Մայք Սաբաթը։ Երաժշտական տեսահոլովակի ռեժիսորն է Ջեյք Շրեյերը։ Երգը թողարկվել է 2019 թվականի մարտի 12-ին։
Նախապատմություն
Համագործակցության մասին հրապարակվել է Գոմեսի ինստագրամյան կայքէջով, որտեղ հրապարակվել է Բենի Բլանկոյի հետ իր հագուստի լուսանկարը և երաժշտական տեսահոլովակի նման տեսանյութ : Գոմեսն ավելի ուշ հրապարակել է վարնագիրը ։
Entertainment Tonight-ին տված հարցազրույցում՝ Ջեյ Բալվինն ասել է, որ երգում Սելենա Գոմեսը երգում է անգլերեն, իսկ ինքն՝ իսպաներեն ։ Բալվինը դրական է արձագանքել Գոմեսի հետ համագործակցության մասին, բնութագրելով նրան «համեստ» և «զվարճալի» : Մեկ այլ հարցազրույցում Բալվինն ասել է Թայնիին, որ եթե հրավիրեն իրեն երգում մասնակցություն ունենալու, ապա այն «համաշխարհային հիթ» կդառնա ։
Ստեղծագործություն
Երգը գրել են Մայք Սաբաթը, Քրիս Չիլուիզան, Ջեսուս Նիևես Կորտեսը։ Պրոդյուսերներն են Բենի Բլանկոյի և Թայնիի հետ, իսկ կատարողներն են Սելենա Գոմեսը և Ջեյ Բալվինը։ Տևողությունը կազմում է 2 րոպե 38 վայրկյան։ Սելենան երգում է սկզբում, իսկ Ջեյ Բալվինն իսպաներեն ռեփ է կատարում։ Երգը բնութագրվել է որպես «սառեցնող էլեկտրոնիկ երգ» քանի որ «էլեկտրոնիկ երգը հանդիպում է ուրբանական միաձուլությանը», տեքստը՝ «կրքոտ հարաբերությունների մասին է» ։
Երաժշտական տեսահոլովակ
Տեսահոլովակի պրեմիերան կայացել է 2019 թվականի մարտի 12-ին՝ Բենի Բլանկոյի Յություբյան կայքէջով ։ Տեսահոլովակի ռեժիսորն է Ջեյք Շրեյերը։ Տեսահոլովակում չորս արտիստները պարում են հսկայական անկողնու վրա։ Սելենայի, Բալվինի և Թայնիի հագին գիշերանոց է։ Բլանկոյի հագին մեծ արջի հագուստ է։ Տեսահոլովակում Գոմեսը քայլում է և պարում, հետո Բալվինը, Թայնին և Բլանկոն, իսկ հետո չորսով միասին պարում են երգի վերջին տեսարանում։
Թողարկման առաջին օրը՝ տեսահոլովակն ունեցել է 5 միլիոն դիտում։ 2019 թվականի հուլիսին դիտումների քանակը կազմել է 140 միլիոն դիտում՝ Յություբում։
2019 MTV Video Music Awards մրցանակաբաշխության ժամանակ երգը ստացել է մրցանակ՝ "Լավագույն լատինամերիկյան երգ" անվանակարգում։
Առևտրական հաջողություններ
ԱՄՆ-ում երգը դեբյուտացվել է Billboard Hot 100 հիթ-շքերթի 93-րդ հորիզոնականում և հասել է 63-րդ հորիզոնականի՝ երրորդ շաբաթում։ Ներառվել և զբաղեցրել է 31-րդ հորիզնոկանը՝ Mainstream Top 40 հիթ-շքերթում։
Երգը դեբյուտացվել է Ավստրալիայի հիթ-շքերթի 46-րդ հորիզոնականում և բարձրացել է մինչև 43-րդ հորիզոնականի։ Դեբյուտացվել է Մեծ Բրիտանիայի հիթ-շքերթի 43-րդ հորիզոնականում՝ հաջորդ շաբաթվա ընթացքում։ Երգը դեբյուտացվել և հասել է Նոր Զելանդիայի և Իսպանիայի հիթ-շքերթների համապատասխանաբար՝ 4-րդ և 41-րդ հորիզոնկաններում։
Տվյալներ և անձնակազմ
Տվյալները վերցված են Genius կայքից
Արտաքին հղումներ
Կատեգորիա:Սելենա Գոմեսի երգեր
Մեզերիա
Մեզերիա (Mézériat), համայնք Ֆրանսիայում, գտնվում է Ռոն Ալպեր մարզի Էն գավառում։ Մտնում է Շատիյոն սյուր Շալերոն համայնքի կազմի մեջ։ Հանդիսանում է Բուրկ ան Բրես շրջանի օկրուգը։
Տեղադրություն
Համայնքը տեղակայված է Փարիզից 360 կմ հարավ-արևելք, Լիոն քաղաքից 60 կմ հյուսիս, Բուրակ ան Բրես շրջանից 15 կմ դեպի հարավ-արևմուտք ։
Կլիմա
Համայնքում կլիման կիսացամաքային է ՝ խիստ ամառ ու ձմեռ։ Անձրևները հաճախակի չեն լինում՝ հիմնականում ամռանը։
Բնակչություն
Համայնքի բնակչությունը 2010 թվականին կազմում էր 2072 մարդ։
Արտաքին հղումներ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր
Բլումենաուի գավառ
Բլումենաուի  (Microrregião de Santos) գավառ Բրազիլիայում, մտնում է Սան Պաուլու նահանգի մեջ։ Մտնում է Կամպինաս մարզի մեջ։ Բնակչությունը կազմում է 625 440 մարդ 2005 թվականի տվյալով։ Զբաղեցված տարածքը 4752,975 կմ²։ Բնակչության խտությունը 131,6  մարդ/կմ²։
Գավառի կազմ
Գավառի կազմի մեջ են մտնում հետևյալ համայնքները.
Կատեգորիա:Բրազիլիայի գավառներ Կատեգորիա:Սանտա Կատարինա նահանգի գավառներ
Զբոսաշրջությունը Հունգարիայում
Զբոսաշրջությունը Հունգարիայում հայտնի է հարուստ պատմությամբ ։ 2004 թվականին Հունգարիան դարձել է աշխարհի զբոսաշրջային այցելությունների թվով տասներեքերորդ երկիրը ։ 2004 և 2005 թվականներին երկիր ժամանող զբոսաշրջիկների թիվն ավելացել է 7 տոկոսով ։ Զբոսաշրջիկների 98 տոկոսը կազմում են եվրոպական երկրների բնակիչները, մեծ մասը՝ Ավստրիան, Գերմանիան և Սլովակիան ։ Տուրիստական սեզոնը Հունգարիայի տևում է ապրիլ-հոկտեմբեր ամիսներին։ Հուլիս և օգոստոս ամիսներին նկատվում է զբոսաշրջային ակտիվության գագաթնակետը ։ Հունգարիայի ամենատարածված վայրը զբոսաշրջիկների համար Բուդապեշտն է ։